ระเบียบคณะกรรมการข้าราชการฝ่ายศาลปกครองว่าด้วยการงบประมาณพ.ศ. ๒๕๔๘ อาศัยอํานาจตามความในมาตรา ๘๔ (๘) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองจึงออกระเบียบไว้ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยการงบประมาณ พ.ศ. ๒๕๔๘"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบคณะกรรมการข้าราชการฝ่ายศาลปกครอง ว่าด้วยการงบประมาณ พ.ศ. ๒๕๔๒(๒) ระเบียบคณะกรรมการข้าราชการฝ่ายศาลปกครอง ว่าด้วยการงบประมาณ (ฉบับที่ ๒) พ.ศ. ๒๕๔๓ข้อ ๔ ในระเบียบนี้ "สํานักงาน" หมายความว่า สํานักงานศาลปกครอง "หน่วยงานในสังกัด" หมายความว่า หน่วยงานในสํานักงานระดับสํานัก และกองหรือเทียบเท่า และสํานักงานศาล "สํานักงานศาล" หมายความว่า สํานักงานศาลปกครองสูงสุด สํานักงานศาลปกครองกลาง และสํานักงานศาลปกครองในภูมิภาคต่าง ๆ "ประธาน" หมายความว่า ประธานศาลปกครองสูงสุด "เลขาธิการ" หมายความว่า เลขาธิการสํานักงานศาลปกครอง "เป้าหมายตามแผนยุทธศาสตร์" หมายความว่า ผลสัมฤทธิ์ที่ต้องการให้บรรลุในแต่ละปีงบประมาณตามที่กําหนดในแผนยุทธศาสตร์ศาลปกครอง "แผนปฏิบัติงานประจําปี" หมายความว่า แผนการดําเนินงานของหน่วยงานในสังกัดในรอบปีงบประมาณที่แสดงรายละเอียดเกี่ยวกับแผนงาน งาน โครงการ ซึ่งสอดคล้องกับเป้าหมายตามแผนยุทธศาสตร์ที่กําหนดไว้ในรอบปีงบประมาณ และวงเงินงบประมาณที่ต้องใช้จ่ายซึ่งจําแนกตามงบรายจ่าย "การจัดสรรเงิน" หมายความว่า การแบ่งสรรเงินรายรับให้หน่วยงานในสังกัดใช้จ่ายหรือก่อหนี้ผูกพัน ตามแผนการใช้จ่ายเงินประจําปี "เงินรายรับ" หมายความว่า เงินที่สํานักงานได้รับจาก (๑) เงินงบประมาณรายจ่ายประจําปีที่ได้รับตามพระราชบัญญัติงบประมาณรายจ่ายประจําปี หรือพระราชบัญญัติงบประมาณรายจ่ายเพิ่มเติม (๒) เงินหรือทรัพย์สินที่ได้รับความช่วยเหลือจากต่างประเทศหรือองค์กรระหว่างประเทศ (๓) เงินหรือทรัพย์สินที่ได้รับบริจาค "แผนการใช้จ่ายเงินประจําปี" หมายความว่า แผนแสดงรายละเอียดการใช้จ่ายเงินเพื่อดําเนินงานตามแผนปฏิบัติงานประจําปี "งบรายจ่าย" หมายความว่า รายจ่ายที่กําหนดให้ใช้จ่ายตามแผนปฏิบัติงานประจําปี ได้แก่ งบบุคลากร งบดําเนินงาน งบลงทุน และงบรายจ่ายสํารอง "งบรายจ่ายสํารอง" หมายความว่า งบรายจ่ายนอกเหนือจากงบบุคลากร งบดําเนินงาน และ งบลงทุน ซึ่งสํารองไว้เพื่อสนับสนุนงาน โครงการ ให้บรรลุเป้าหมายตามแผนยุทธศาสตร์อย่างมีประสิทธิภาพข้อ ๕ หลักเกณฑ์และวิธีปฏิบัติเกี่ยวกับการงบประมาณที่มิได้กําหนดไว้ในระเบียบนี้ ให้ปฏิบัติตามกฎหมายว่าด้วยวิธีการงบประมาณและมติคณะรัฐมนตรีที่เกี่ยวข้องโดยอนุโลมข้อ ๖ ให้เลขาธิการเป็นผู้รักษาการตามระเบียบนี้และให้มีอํานาจออกประกาศ คําสั่ง หลักเกณฑ์และวิธีการเพื่อประโยชน์ในการปฏิบัติงานตามระเบียบนี้ข้อ ๗ ให้คณะกรรมการข้าราชการฝ่ายศาลปกครองมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด ๑ การจัดทําและการเสนอของบประมาณ ข้อ ๘ ให้สํานักงานจัดทําคําของบประมาณรายจ่ายประจําปีเสนอขอความเห็นชอบต่อประธานก่อนเริ่มต้นปีงบประมาณถัดไป เพื่อนําเสนอคณะรัฐมนตรีตามเวลาที่กําหนดในปฏิทินงบประมาณของสํานักงบประมาณเพื่อประโยชน์ในการจัดทําคําของบประมาณตามวรรคหนึ่งให้หน่วยงานในสังกัดที่มีหน้าที่จัดทําคําของบประมาณรายจ่ายประจําปีของสํานักงานรวบรวมคําของบประมาณของหน่วยงานในสังกัดมาพิจารณากลั่นกรอง ให้สอดคล้องกับนโยบายและแผนยุทธศาสตร์ และจัดทําคําของบประมาณรายจ่ายประจําปีของสํานักงานเสนอต่อเลขาธิการ โดยแสดงเหตุผลความจําเป็นในการขอพร้อมแนบเอกสารรายละเอียดคําชี้แจงประกอบคําขอด้วยหมวด ๒ การจัดทําแผนการใช้จ่ายเงินและการบริหารงบประมาณรายจ่ายประจําปี ข้อ ๙ ให้เลขาธิการจัดสรรเงินรายรับของสํานักงานให้สอดคล้องกับแผนปฏิบัติงานประจําปี และจัดทําแผนการใช้จ่ายเงินประจําปีของสํานักงานเสนอต่อประธานเพื่อพิจารณาให้ความเห็นชอบก่อนเริ่มต้นปีงบประมาณหรืออย่างช้าภายในเดือนแรกของปีงบประมาณนั้นเลขาธิการอาจจัดสรรเงินจํานวนหนึ่งเป็นงบรายจ่ายสํารองไว้ในแผนการใช้จ่ายเงินประจําปีได้ตามความเหมาะสม โดยต้องคํานึงถึงความเพียงพอในการใช้จ่ายเงินตามแผนปฏิบัติงานประจําปีเป็นลําดับแรกข้อ ๑๐ การจ่ายเงินของสํานักงานให้กระทําได้แต่เฉพาะที่ได้กําหนดไว้ในแผนการใช้จ่ายเงินประจําปีข้อ ๑๑ ให้เลขาธิการรับผิดชอบติดตาม กํากับดูแลการจ่ายเงินหรือก่อหนี้ผูกพันของสํานักงานให้เป็นไปตามแผนการใช้จ่ายเงินประจําปีข้อ ๑๒ กรณีที่พระราชบัญญัติงบประมาณรายจ่ายประจําปียังไม่มีผลใช้บังคับ และไม่สามารถจัดสรรเงินตามแผนการใช้จ่ายเงินประจําปีได้ทันในวันเริ่มต้นปีงบประมาณใหม่ ให้ดําเนินการตามแผนการใช้จ่ายเงินประจําปีที่ล่วงมาแล้วไปพลางก่อนตามหลักเกณฑ์และเงื่อนไขที่เลขาธิการกําหนดข้อ ๑๓ ให้เลขาธิการมีอํานาจในการโอนเปลี่ยนแปลงงบประมาณที่กําหนดไว้ในแผนการใช้จ่ายเงินประจําปีของสํานักงานและรายงานให้ประธานทราบข้อ ๑๓/๑ ในกรณีที่มีความจําเป็นต้องเปลี่ยนแปลงระยะเวลาของรายการก่อหนี้ผูกพันข้ามปีงบประมาณเกินกว่าที่คณะรัฐมนตรีอนุมัติไว้ โดยไม่เพิ่มวงเงินก่อหนี้ผูกพันข้ามปีงบประมาณที่ได้รับอนุมัติจากคณะรัฐมนตรีแล้ว ให้เป็นอํานาจของเลขาธิการพิจารณาอนุมัติ และรายงานให้ประธานและสํานักงบประมาณเพื่อทราบภายในสิบห้าวันนับแต่วันที่ได้รับอนุมัติ หมวด ๓ การควบคุมงบประมาณ และการติดตามประเมินผล ข้อ ๑๔ ให้เลขาธิการจัดให้มีระบบการติดตามประเมินผลการปฏิบัติงาน และผลการใช้จ่ายเงิน และให้รายงานผลการดําเนินงานให้ประธานทราบเป็นรายไตรมาสข้อ ๑๕ เมื่อสิ้นสุดปีงบประมาณ ให้สํานักงานจัดทํารายงานการเงินประจําปีส่งให้สํานักงานการตรวจเงินแผ่นดินตรวจสอบและจัดทํารายงานผลการดําเนินงานในรอบปีเสนอคณะรัฐมนตรี สภาผู้แทนราษฎร และวุฒิสภา โดยมิชักช้าผู้มีอํานาจลงนาม ประกาศ ณ วันที่ ๒๙ กันยายน พ.ศ. ๒๕๔๘ อักขราทร จุฬารัตน ประธานศาลปกครองสูงสุด ประธานกรรมการข้าราชการฝ่ายศาลปกครอง